Transportminister Hans Chr. Schmidts (V) forslag om konkurrence på strækningen møder opbakning fra et flertal i befolkningen, selv om han endnu ikke har uddybet, hvad forslaget går ud på, skriver Berlingske, der har lavet en måling sammen med Gallup. 53 procent er overvejende enige med ministeren i, at DSB skal have selskab på skinnerne, mens 29 procent er overvejende imod.Det glæder transportminister Hans Chr. Schmidt. -Det er godt, at folk siger, at de godt kunne tænke sig at have den valgmulighed. Jeg tror, det ligger dybt i folk, at de godt kan lide selv at træffe det valg, siger han. Han vil ikke diskutere detaljerne i forslaget endnu. De operatører, der kan blive DSB's kommende konkurrent på strækningen, skal først komme med deres bud på, hvordan de kan gøre det bedre. -Hvis ikke det bliver til gavn for passagererne, bliver forslaget ikke til noget, siger han.

Opsummering:
Der skal være konkurrence til DSB mellem Aalborg og København. Det mener et flertal af danskere. 